บริหารการเงินและบัตรต่างๆ ด้วย 3 เทคนิคการใช้กระเป๋าสตางค์
กระเป๋าสตางค์เป็นแหล่งเก็บเงินสำคัญในชีวิตประจำวันเพราะคุณจะต้องเก็บทั้งเงินและบัตรต่างๆไว้ในที่เดียวกัน
9 ก.พ. 2559

กระเป๋าสตางค์เป็นแหล่งเก็บเงินสำคัญในชีวิตประจำวันเพราะคุณจะต้องเก็บทั้งเงินและบัตรต่างๆไว้ในที่เดียวกันดังนั้นคุณควรใส่ใจการใช้กระเป๋าสตางค์ให้มากด้วยเทคนิคดังต่อไปนี้
นับจำนวนเงินในกระเป๋าสตางค์ก่อนออกจากบ้านทุกครั้ง
เป็นเรื่องสำคัญที่คุณควรรู้จำนวนเงินที่จะใช้ในแต่ละวันเชื่อว่าทุกคนคงมีประสบการณ์ไปถึงหน้าเคาน์เตอร์จ่ายเงินแล้วมีเงินไม่พอจ่ายนั่นละประเด็นสำคัญที่คุณควรนับเงินในกระเป๋าก่อนออกจากบ้าน
ไม่ควรมีเงินในกระเป๋าสตางค์มากเกินไป
หลายคนเลือกที่จะกดเงินเดือนทั้งหมดออกมาเก็บในกระเป๋าสตางค์ในคราวเดียว นั่นเป็นเรื่องที่เสี่ยงมากหากถูกล้วงกระเป๋า หรือทำกระเป๋าสตางค์หายตั้งแต่ต้นเดือน ดังนั้นคุณควรใส่เงินในกระเป๋าให้พอเฉพาะการใช้จ่ายรายสัปดาห์ ช่วยคุมค่าใช้จ่ายได้ดีกว่าและไม่เสี่ยงต่อการสูญเงินจำนวนมากในคราวเดียว
แยกเก็บแบงก์ใหญ่และย่อยออกจากกัน
กระเป๋าสตางค์ที่ดีควรมีช่องเก็บแบงก์อย่างน้อย 2 ช่อง ช่องหนึ่งสำหรับเก็บแบงก์ใหญ่อีกช่องสำหรับเก็บแบงก์ย่อย จะช่วยให้คุณรู้จำนวนเงินในกระเป๋าง่ายขึ้น ส่วนเหรียญจากการทอนเงินนั้นเราแนะนำให้เก็บในกระเป๋าเดินทางใช้ซื้อของในร้านสะดวกซื้อครับ